**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**GSM:0888587505 email: oik1329@cik.bg**

**ПРОТОКОЛ № 51/18.01.2022 г.**

**от заседание на ОИК гр. Септември**

 Днес 18.01.2022 г. в сградата на Община Септември, ет. 2, стая № 6, се проведе заседание на ОИК гр. Септември при следния дневен ред:

1. Организационни въпроси, касаещи дейността на ОИК Септември, при организиране и произвеждане на частичен избор за Кмет на кметство Ветрен дол, насрочен за 27 февруари 2022 г.

2. Определяне на сграда и място за обявяване на Решенията на ОИК Септември при организиране и произвеждане на частичен избор за Кмет на кметство Ветрен дол, насрочен за 27 февруари 2022 г.

3. Запознаване на комисията с предстоящите и задачи и относимата нормативна уредба - Хронограма.

4. Определяне на необходимостта от наемане на IT специалист, който да подпомага дейността на ОИК в организиране и произвеждане на частичен избор за Кмет на кметство Ветрен дол, насрочен за 27 февруари 2022 г. Определяне на конкретно лице и определяне размера на възнаграждението. Приемане на график и задълженията по време на дежурствата на специалиста.

5. Определяне на приемно време на ОИК, реда за свикване на заседания, начина на приемане, обявяване и обжалване на решенията на ОИК Септември, в частичен избор за Кмет на кметство Ветрен дол, насрочен за 27 февруари 2022 г. Утвърждаване на график на дежурствата на членовете на ОИК Септември.

6. Определяне на начален и краен срок за приемане на документи в ОИК- Септември за регистрация на партиите, коалициите, местните коалиции и инициативните комитети за участие в частичен избор за Кмет на кметство Ветрен дол, насрочен за 27 февруари 2022 г.

7. Утвърждаване на единна номерация на издаваните удостоверения на партии, коалиции, местни коалиции и инициативни комитети, регистрирани в ОИК за участие в частичен избор за Кмет на кметство Ветрен дол, насрочен за 27 февруари 2022 г.

На заседанието присъстват

Председател

Виолета Атанасова Близнакова

Зам. председател

Миглена Любенова Дачева

 Зам. председател

Али Ахмедов Чешмеджиев

Секретар

Васил Стефанов Мезов

Членове

1. Павлинка Станоева Церовска

2. Валя Спасова Ал Самара

3. Стефан Йорданов Димитров

4. Любка Василева Йорданова

5. Вера Иванова Дончева

6. Ваня Славова Биволарска

7. Ирина Стоянова Танева

8. Павлина Александрова Чеширова

Заседанието се ръководи от председателя на ОИК Септември Виолета Атанасова Близнакова.

След като се констатира наличието на кворум за редовно провеждане на заседанието същото беше открито от председателя в 17:58 часа.

**I. По точка първа от дневния ред:**

 ОИК Септември обсъди организацията на частичен избор за Кмет на кметство Ветрен дол, насрочен за 27 февруари 2022 г.

Беше съставен списък с необходимите консумативи за дейността на комисията и беше предаден на секретаря на Община на Община Септември.

**II. По точка втора от дневния ред:**

 На основание чл. 87, ал. 1, т. 1 от Изборния кодекс, ОИК Септември единодушно

**РЕШИ:**

Общинската избирателна комисия обявява решенията си незабавно след приемането им чрез поставянето им на сградата на Община Септември, на първи етаж в коридора, на адрес: гр. Септември 4490, ул. „Александър Стамболийски” № 37А и чрез публикуване на интернет страницата си. На екземплярите от решенията, които се обявяват, се отбелязват датата и часа на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часа на свалянето и той се подписва от двама членове на комисията от различни партии и коалиции.

**III. По точка трета от дневния ред:**

Присъстващите членове на ОИК Септември обсъдиха всички предстоящи задачи, Хронограмата за частичен избор за Кмет на кметство Ветрен дол, насрочен за 27 февруари 2022 г., Решенията на ЦИК относно предстоящата дейност на ОИК и др.

**IV. По точка четвърта от дневния ред:**

На основание чл. 87, ал. 1, т. 1 от Изборния кодекс, във връзка с Решение № 484-МИ от 29 юли 2021 г. относно определяне на възнагражденията на членовете на ОИК, СИК/ПСИК и специалисти за произвеждане на частичните избори за кметове на 3 октомври 2021 г., приложимо, съгласно Решение № 1072-МИ/18.01.2022 г. на ЦИК след направените разисквания ОИК Септември единодушно.

**РЕШИ:**

 1/ ОИК Септември има необходимост от наемането на един IT специалист, който да подпомага дейността на ОИК в организиране и произвеждане на частичен избор за Кмет на Община, частичен избор за Кмет на кметство Ветрен дол, насрочен за 27 февруари 2022 г.

2/ Назначава Мария Ивайлова Котева, с адрес: гр. Септември, ул. „Младост” № 10, като IT специалист към ОИК - Септември за периода от 18.01.2022 г. до 7 дни от обявяване на изборния резултат.

3/ Определя **еднократно** възнаграждение на IT специалист Мария Ивайлова Котева в размер на **780.00 лв.**

 4/ Назначеното лице следва да подпомага дейността на ОИК в организиране и произвеждане на частичен избор за Кмет на кметство Ветрен дол, насрочен за 27 февруари 2022 г., като осигурява техническо организиране на заседанията, поддръжка на страницата, електронната поща и регистрите, водени от ОИК. ОИК Септември може да възлага и други дейности на специалиста.

5/ Приемане на график и задълженията по време на дежурствата на специалиста.

**V. По точка пета от дневния ред:**

На основание чл. 87, ал.1 , т. 1 от Изборния кодекс, ОИК Септември единодушно

 **РЕШИ:**

1. Приемното време за граждани в ОИК – Септември е: всеки ден – от 09.00 - 17.00 часа, с изключение на случаите, когато съгласно разпоредбите на Изборния кодекс и по Решение на ЦИК се установяват други часове за работа на ОИК.

 2. Организация на заседанията на ОИК – Септември, начина на приемане, обявяване и обжалване на решения:

а/ Заседанията на ОИК – Септември ще се провеждат от 17.30 часа, с изключение на случаите, когато Комисията реши друго. Заседанията се свикват от председател или по искане на една трета от членовете комисията. При отсъствие на председателя, заседанията се свикват от заместник-председателя. Членовете се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпното място за обявяване на решенията на ОИК – Септември. Проектът за дневен ред се публикува на интернет страницата на комисията преди заседанието.

б/ Заседанията са законни, когато на тях присъстват повече от половината от членовете на ОИК - Септември. Комисията взема решенията си с мнозинство две трети от присъстващите членове. Когато за приемане на решение липсва необходимото мнозинство от две трети от присъстващите членове, се смята, че е налице решение за отхвърляне. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК, което подлежи на обжалване по реда на ИК.

Гласуването е явно. Гласува се "за" или "против". Не се допуска гласуване "въздържал се".

Членовете на ОИК - Септември могат да подписват протоколи и да гласуват решения с "особено мнение", като в този случай изрично отбелязват дали гласуват "за" или "против" конкретното решение и в какво се изразява особеното мнение.

За проведено заседание на ОИК се съставя протокол, който се подписва от председателя и секретаря. Решенията, удостоверенията и текущата кореспонденция на ОИК – Септември се подписват от председателя и секретаря и се подпечатват с печата на ОИК.

При отсъствия на председателя, секретаря или заместник – председателя се прилага разпоредбата на чл. 85, ал. 8 от ИК.

в/ Решенията подлежат на оспорване пред ЦИК в тридневен срок от обявяването му по реда на чл. 88 от ИК. При отмяна на решението за отхвърляне ОИК постановява ново решение, което се приема с мнозинство повече от половината от всичките й членове.

 3. Относно номерирането на взетите от ОИК решения – решенията имат единна последователна номерация с арабски цифри, продължаваща от досегашните решения. Решенията се номерират като след съответната арабска цифра се поставя тире и се добавя ЧМИ / за частичен избор за Кмет на Община / .

 4. Относно: График на дежурствата за периода 19.01.2022 г. – 30.01.2022 г. - Утвърждава график на дежурствата за периода.

 5. Относно: задълженията на членовете на ОИК – Септември по време на дежурство:

 По време на дежурство членовете на ОИК – Септември са длъжни: да се явяват в работното помещение на Комисията, в началните часовете, посочени в утвърдения график на дежурствата, да приемат и завеждат в съответните регистри адресираните до ОИК – Септември документи; да водят дневник на телефонните обаждания; да отговарят на въпросите на граждани и представители на политически партии, коалиции и инициативни комитети, които са от компетенциите на Избирателната комисия; да предават на заинтересованите лица, адресираните до тях удостоверителни документи издадени от ОИК – Септември, след като удостоверят това действие с полагане на подписи от своя страна и от страна на получателя в съответния регистър; да не допускат нерегламентирано от ИК изнасяне на документи от работното помещение на Избирателната комисия; от 16.00 часа до 17.00 часа ежедневно, да подготвят проект на дневен ред за заседанието на ОИК – Септември за деня, проекти на решенията по дневния ред и да докладват пред комисията входящата и изходяща кореспонденция, новоприетите решения на ЦИК за деня.

 **VI. По точка шеста от дневния ред:**

На основание чл. 87, ал. 1 , т. 1 във връзка с чл. 87, ал. 1 , т. 12 и т. 13 от Изборния кодекс и Решение № 1072-МИ/18.01.2022 г. на ЦИК, ОИК Септември единодушно

**РЕШИ:**

 1. Приемането на документи в ОИК- Септември за регистрация на партиите, коалициите, местните коалиции и инициативните комитети за участие в частичен избор за Кмет на кметство Ветрен дол, насрочен за 27 февруари 2022 г.

 2. Крайният срок за подаване на документи за регистрация на партиите, коалициите, местните коалиции и инициативните комитети за участие в частичен избор за Кмет на кметство Ветрен дол, насрочен за 27 февруари 2022 г.

 3. Документите ще се приемат в офиса на ОИК- Септември, находящ се на адрес: гр. Септември 4490, ул. "Александър Стамболийски" № 37А, в сградата на Община Септември, 2-ри етаж, стая № 6.

4. Приемането на документите се извършва всеки ден от 9:00 до 17:00 часа.

**VII. По точка седма от дневния ред:**

На основание чл. 87, ал. 1 , т. 1 от Изборния кодекс и след проведените разисквания ОИК с единодушните гласове на всички присъстващи

**РЕШИ:**

 ОИК Септември издава удостоверения на партии, коалиции, местни коалиции и инициативни комитети, регистрирани в ОИК Септември за участие в частичен избор за Кмет на кметство Ветрен дол, насрочен за 27 февруари 2022 г., които имат единна последователна номерация от номер 1. Датата на удостоверението е датата на неговото издаване.

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 19:30 часа.

Председател

Виолета Атанасова Близнакова

Зам. председател

Миглена Любенова Дачева

 Зам. председател

Али Ахмедов Чешмеджиев

Секретар

Васил Стефанов Мезов

Членове

1. Павлинка Станоева Церовска

2. Валя Спасова Ал Самара

3. Стефан Йорданов Димитров

4. Любка Василева Йорданова

5. Вера Иванова Дончева

6. Ваня Славова Биволарска

7. Ирина Стоянова Танева

8. Павлина Александрова Чеширова